మురసోలి వార్షికోత్సవంలో కమల్చెన్నై, ఆగస్టు 10 (ఆంధ్రజ్యోతి): డీఎంకేలో చేరేందుకే ఆ పార్టీ అధికార పత్రిక ‘మురసోలి’ వజ్రోత్సవంలో పాల్గొనేందుకు వెళ్తున్నారన్న ఊహాగానాలపై విశ్వనటుడు కమల్హాసన్ ఘాటుగా స్పందించారు. తాను డీఎంకేలో చేరాలనుకుంటే 1983లోనే చేరేవాడినని చెప్పారు. గురువారం చెన్నైలో జరిగిన మురసోలి వార్షికోత్సవానికి ముఖ్య అతిథిగా హాజరైన కమల్ మాట్లాడుతూ.. ‘‘శివాజీ గణేశన్కు సంభాషణలు రాసింది కరుణానిధి అని తెలుసుకున్నప్పటి నుండి నేను ఆయనకు వీరాభిమానిగా మారిపోయాను. ఈ సభలో పాల్గొనటానికి వెళ్లి డీఎంకేలో చేరతానని పలువురు విమర్శించారు. కావాలనుకుంటే 1983లోనే చేరేవాణ్ని. ‘నువ్వు ఎందుకు డీఎంకేలో చేరకూడదు’ అని కరుణానిధి నుంచి అప్పట్లో టెలిగ్రామ్ వచ్చింది. దానికి ఏం సమాధానం చెప్పాలో అర్థంకాలేదు. చేరను అని చెప్పడానికి, చేరడానికీ ధైర్యం లేకపోయింది. ఇప్పటికీ నేను ఆ టెలిగ్రాంకు సమాధానం ఇవ్వలేదు, ఆయనా పట్టించుకోలేదు’’ అని కమల్ పేర్కొన్నారు. మన జాతీయ గీతం ‘జనగణమన’లో ద్రావిడం ఉన్నంతవరకు ద్రావిడ భావాలు సుస్థిరంగా ఉంటాయని స్పష్టంచేశారు. ఈ కార్యక్రమానికి డీఎంకే కార్యనిర్వాహక అధ్యక్షుడు ఎంకే స్టాలిన్ అధ్యక్షత వహించగా..సూపర్స్టార్ రజనీకాంత్, వివిధ పార్టీల నేతలు హాజరయ్యారు. అయితే వేదికపై కమల్, వేదిక కింద రజనీ కూర్చోవడం చర్చనీయాంశమైంది.  రజనీ, కమల్ తదితర అతిథులను స్టాలిన్ సత్కరించారు.
murasoli vaarshikotsavamlo kamalchennai, aagastu 10 (aandhrajyoti): dmclo cherenduke aa party adhikara patrika ‘murasoli’ vajrotsavamlo palgonenduku veltunnaaranna oohaagaanaalapai vishwanatudu kamalhasan ghaatugaa spandinchaaru. taanu dmclo cheralanukunte 1983lone cherevadinani cheppaaru. guruvaram chennailo jarigina murasoli vaarshikotsavaaniki mukhya atithigaa haajaraina kamal maatlaadutuu.. ‘‘shivaji ganesanku sambhaashanalu rasindi karunanidhi ani telusukunnappati nundi nenu aayanaku veeraabhimaanigaa maaripoyaanu. ee sabhalo paalgonataaniki velli dmclo cheratanani paluvuru vimarsinchaaru. kavalanukunte 1983lone cherevanni. ‘nuvvu enduku dmclo cherakudadu’ ani karunanidhi nunchi appatlo teligram vachindi. daaniki yem samadhanam cheppalo ardhamkaaledu. cheranu ani cheppadaaniki, cheradaanikii dhairyam lekapoyindi. ippatikee nenu aa teligraanku samadhanam ivvaledu, aayanaa pattinchukoledu’’ ani kamal perkonnaru. mana jaateeya geetam ‘janaganamana’loo dravidam unnantavaraku dravida bhaavaalu susthiramgaa untaayani spashtamchaesaaru. ee kaaryakramaaniki dmca kaaryanirvaahaka adhyakshudu enke stallin adhyakshata vahinchagaa..superstar rajanikant, vividha paarteela nethalu haajarayyaaru. ayithe vedikapai kamal, vedika kinda rajanee koorchovadam charchaneeyaamsamaindi.  rajanee, kamal taditara atithulanu stallin satkarinchaaru.